Varduvos kraštovaizdžio draustinis
Varduvos kraštovaizdžio draustinis – saugoma gamtos teritorija (valstybinis draustinis) Mažeikių rajone, 2 km į šiaurę nuo Sedos, apima Varduvos upės slėnį nuo Kulšėnų iki Renavo. Draustinio pakraščiu eina kelias  207  Seda–Židikai . Įsteigtas 1992 m., siekiant išsaugoti raiškų Varduvos slėnio kraštovaizdį. Draustinis apima Renavo dvaro parką bei vaizdingas stačiašlaites vingiuotos Varduvos upės pakrantes. Tarp draustinio botaninių vertybių yra: meškinis česnakas, tuščiaviduris rūtenis, menturlapė baltašaknė, 4 gegužraibinių augalų rūšys (raiboji, dėmėtoji, raudonoji gegūnės ir šalmuotoji gegužraibė), miškinis eraičinas ir miškinė žemuogė, o taip pat pievos su paprastuoju burbuliu ir raktažolė pelenėle. Stačiose Varduvos pakrantėse gyvena tulžiai, aptiktos 7 šikšnosparnių rūšys.